Bjørg Berg
Store norske leksikon,Språk og litteratur,Norsk og samisk litteratur,Norges litteratur 1960-2000
Bjørg Berg var en norsk forfatter. Hun debuterte med kjærlighetsnovellene Ballade i moll (1968), og gav senere ut novellesamlingene Jeg er så ensom, frøken (1970) og Flomål (1985).
Et hovedverk er Maren-Anna-trilogien (Bendiks datter, 1971; Maren-Anna, 1973; Kvinnelabyrinten, 1975). Senere gav hun ut to nye trilogier, den første består av Under Torvbuliene (1981), Døtre av folket (1982) og Fullmånedansen (1983), den andre av Tarehjertene (1988), Syndens sold (1990) og Kråkeslottet (1991). Som den første trilogien tar også disse utgangspunkt i hennes oppvekstmiljø i årene like før, under og etter andre verdenskrig. Berg gav også ut de enkeltstående romanene Billett merket «Ensom» (1978) og Reisen tilbake (1980).Artikkelen «Med trønderdialekt som håndvåpen, en selvbiografisk skisse» skrev hun i Årbok for Fosen (1996). Les mer i Store norske leksikon Norges litteraturhistorie